437.05 REGOLAMENTI DWAR L-A~ĊETTAZZJONI GĦAL RAĠUNIJIET TA’ TNISSIL TA’ ANNIMALI TA’ SPEĊI BOVINA TAR-RAZZA PURA GĦAT-TNISSIL L-AVVIŻ LEGALI 283 ta’ l-2003, kif emendat bl-Avviż Legali 117 ta’ l-2007. L-AVVIŻ LEGALI 283 ta’ l-2003, kif emendat bl-Avviż Legali 117 ta’ l-2007. 1. Titolu u skop. (1) It-titolu ta’ dawn ir-regolamenti huwa Regolamenti dwar l-Aċċettazzjoni għal Raġunijiet ta’ Tnissil ta’ Annimali ta’ Speċi Bovina tar-Razza Pura għat-Tnissil. (2) L-iskop ta’ dawn ir-regolamenti huwa l-implimentazzjoni tar-regoli imniż/la taħt id-Direttiva tal-Kunsill ta’ l-Unjoni Ewropea 87/328/KEE dwar l-aċċettazzjoni għal raġunijiet ta’ tnissil ta’ annimali ta’ l-ispeċi bovina tar-razza pura għat-tnissil. 2. Aċċettazjoni ta’ annimali femminili ta’ l-ispeċi bovina ta’ razza pura għat-tnissil u aċċettazjoni ta’ barrin ta’ razza pura għal servizz naturali. Sostitwit: A.L.117 ta’ l-2007. Il-Ministru responsabbli għandu jiżgura li, mingħajr preġudizzju għas-saħħa ta’ l-annimali, m’għandu jkun hemm ebda projbizzjoni, restrizzjoni jew impediment fuq: (a) l-accettazzjoni ta’ baqar ta’ razza pura ta’ l-ispeċi bovina għat-tgħammir; (b) l-aċċettazzjoni ta’ barrin għas-servizz naturali; u (ċ) l-użu ta’ ova u embrijuni minn bhejjem femminili ta’ l-ispeċi bovina. 3. Aċċettazjoni għat-testjar ufficjali u inseminazjoni artificjali ta’ barrin ta’ razza pura. (1) Fit-territorju ta’ Malta mhux projbit, ristrett jew miżmum- (a) li jigu aċċettati għal testjar uffiċjali ta’ barrin tar-razza pura jew l-użu tas-semen tagħhom fil-limiti tal-kwantitajiet meħtieġa għal organizzazzjonijiet jew għaqdiet approvati biex iwettqu dawn it-testijiet uffiċjali, (b) li jigu aċċettati għal inseminazzjoni artifiċjali fit-territorju tagħha ta’ barrin tar-razza pura jew l-użu tas-semen tagħhom meta dawk il-barrin ikunu ġew aċċettati għal inseminazzjoni artifiċjali fi Stati Membri fuq il-bażi ta’ testijiet imwettqa skond id-Direttiva tal-Kunsill ta’ l-Unjoni Ewropea 86/130/KEE jew regoli korrispondenti fl-Istati Membri. (2) Meta l-implimentazzjoni ta’ dawn id-disposizzjonijiet jagħtu lok għal disgwid, partikolarment dwar l-interpretazzjoni tat-testijiet, l-operaturi għandu jkollhom id-dritt li jfittxu l-opinjoni ta’ espert. Mbagħad, fid-dawl ta’ l-opinjoni ta’ l-espert, jistgħu jiġu adottati miżuri. 4. Fit-territorju ta’ Mal ta l-użu ta’ barrin tar-razza pura u s-semen tagħhom msemmi fir-regolament 3 huwa soġġett għal identifikazzjoni tal-barrin in kwistjoni b’analiżi tal-grupp tad-demm jew b’xi metodu ieħor xieraq adottat skond il-proċedura ta’ l-artikolu 34(a) ta’ l-Att dwar is-Servizzi Veterinarji. 5. Ġbir, trattament u ħżin tas-semen. Sostitwit: A.L.117 ta’ l-2007. Il-Ministru responsabbli għall-Affarijiet Veterinarji għandu jiżgura illi, għall-kummerċ intra-Komunitarju, is-semen imsemmi fir-regolament 3 miġbur, proċessat u maħżun f’ċentru ta’ ġbir, jew, jekk ikun hemm bżonn, jiġi maħżun f’ċentru ta’ ħażna, approvat f’konformità mad-Direttiva 88/407/KEE ta’ l-14 ta’ Ġunju, 1988, li tniżżel ir-rekwiżiti tas-saħħa ta’ l-annimali applikabbli għall-kummerċ intra-Komunitarju u l-importazzjoni ta’ semen ta’ annimali domestiċi ta’ l-ispeċi bovina. 6. Ċentri ta’ riferenza maħtura mill-Komunità Ewropea. Il-Komunità Ewropea għandha taħtar xi wieħed jew aktar ċentri ta’ riferenza li għandhom ikunu responsabbli għall-kollaborazzjoni fl-armonizzazzjoni ta’ metodi ta’ prova u valutazzjoni tar-riżultati.